Hostelis Ķipītis Roja Letònia - Ofertes d'hotels amb els MILLORS DESCOMPTES EN LÍNIA\nSelgas Iela 4, Roja, Roja, Letònia, LV-3264 - Veure al mapa\nPer als viatgers què vulguin captar les imatges i els sons de Roja, Hostelis Ķipītis és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hostelis Ķipītis és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com habitació familiar, caixer automàtic a l'espai.\nA més, totes les habitacions ofereixen una gran varietat de comoditats com ara calefacció, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Roja, el Hostelis Ķipītis és el lloc perfecte per una estimulant i emocionant escapada.\nTots els tipus de viatgers (19) Parelles (2) Viatgers en solitari (5) Famílies amb infants petits (4) Famílies amb infants grans (2) Grups (6)


La Cotorra de la Vall: La policia carrega de nou contra els estudiants a València. Els agents carreguen a cops de porra i van armats amb escopetes de bales de goma\nLa policia carrega de nou contra els estudiants a València. Els agents carreguen a cops de porra i van armats amb escopetes de bales de goma\nLa policia torna a carregar contra els estudiants que es manifesten a València. I aquesta vegada, a més de fer-ho a cops de porra, també utilitzen escopetes de bales de goma, segons que han expicat alguns testimonis a VilaWeb. Uns dos-cents joves s'havien concentrat davant de l'IES Lluís Vives i han tallat el carrer de Xàtiva. Després, seguits en tot moment per una desena de furgons i d'agents antiavalots, han anat cap al carrer Sant Vicent, i també l'han tallat. Tot seguit han començat les càrregues. Els carrers dels voltants han quedat tallats i els antiavalots fan escomeses a petits grups d'estudiants.\nEls testimonis que relaten a Twitter els fets, i que en mostren fotos, parlen d'una situació caòtica al centre de València, amb els agents perseguint petits grups de joves, carregant a cops de porra. Hi ha uns quants detinguts, però no se sap encara quants.\nLa nova càrrega policíaca contra els estudiants es repeteix el mateix dia que la delegada del govern espanyol Paula Sánchez de León s'ha reunit amb el sindic de Compromís, Enric Morera, i la síndica d'EUPV, Marga Sanz, que ha anuncat la presentació d'una denúncia a la fiscalia de menors perquè investigue si l'actuació de la policia contra els estudiants la setmana passada suposa un delicte de lesions i de detenció il·legal.\nMentrestant, més de 8.500 persones han expressat el seu suport, en a penes 24 hores, a una iniciativa difosa a través de la plataforma per a campanyes ciutadanes a internet que demana al Síndic de Greuges de la Comunitat Valenciana, José Cholbi, la seua intervenció davant de l'actuació policial a l'IES Lluís Vives de València "que ha acabat amb càrregues i detencions d'alguns estudiants, menors d'edat". La sol·licitud reclama al defensor del poble valencià que investigue els fets esdevinguts per a poder depurar responsabilitats.\nSegons el text de la petició, les protestes que s'han portat a terme per a defensar l'educació pública i denunciar fets com l'absència de calefacció al centre a causa de les retallades, "s'està fent en tot moment de forma pacífica i tot i que en algun moment aïllat es puga produir alguna situació tensa no és comprensible ni acceptable l'ús desmesurat de la força dels membres de la policia que han estat destacats per a vetllar per l'ordre en la concentració feta el dia 15/02", han assenyalat fonts de la plataforma en un comunicat.\nPer esta raó, es exigix a Cholbi que inicie una investigació dins de les seues atribucions com a Síndic de Greuges. Segons la petició, amb la investigació podran depurar-se responsabilitats si s'aprecia un abús durant l'actuació policial. Més de 8.500 correus electrònics han estat enviats al Síndic.


Parc Gorki - Viquipèdia, l'enciclopèdia lliure\nEl Parc Gorki (el nom real del qual és "Parc de la Cultura i el Descans en memòria de M. Gorki", "Центральный Парк Культуры и Отдыха (ЦПКиО) им. Горького" en rus) està ubicat a la ciutat de Moscou, al llarg del riu Moskvà, no gaire lluny del centre de la ciutat (2 quilòmetres al sud-oest del Kremlin ). Va ser batejat així en homenatge a l'escriptor soviètic Maksim Gorki; de tota manera, a Moscou és conegut popularment com a “Park Kulturi”.\n(ru) Парк Горького\nParc d'atraccions, parc, àrea protegida de Rússia i lloc del patrimoni cultural de Rússia\n55° 43′ 52″ N, 37° 36′ 12″ E / 55.731169°N,37.603197°E / 55.731169; 37.603197\nEn les seves més de 100 hectàrees s'hi emplacen variats jardins, llacunes, àrees de recreació, espais esportius, i zones habilitades per jugar als escacs.\nEs pot arribar en metro a algun dels seus accessos, on es paga una entrada modesta. Dues estacions de metro arriben prop de l'entrada principal al carrer Krimski Val: Parc Kulturi i Octyabrscaya.\nEl parc va servir d'inspiració per a la pel·lícula nord-americana "Gorky Park" (1983), i és anomenat almenys en dues cançons: "Wind of change" de Scorpions, que s’hi refereix com al lloc en què es produeixen canvis després de la Guerra Freda, i a la cançó "Vodka" interpretada per la cantant Morena, al Festival de la Cançó d'Eurovisió 2008 representant Malta.\nA Wikimedia Commons hi ha contingut multimèdia relatiu a: Parc Gorki\nParc Gorki - Lloc web oficial\nCoord.: 55° 43′ 53″ N, 37° 36′ 14″ E / 55.73139°N,37.60389°E / 55.73139; 37.60389\nObtingut de «https://ca.wikipedia.org/w/index.php?title=Parc_Gorki&oldid=19338825»\nDarrera modificació: 17 des 2017 a les 18:39\nLa pàgina va ser modificada per darrera vegada el 17 des 2017 a les 18:39.


FULL VERMELL: Estadístiques sobre canvi climàtic (actualització: gener 2014)\nTant la Convenció Marc com el Protocol de Kyoto adverteixen de la necessitat de reduir les emissions de gasos amb efecte d'hivernacle per tal d'aturar el canvi climàtic. En el cas del Protocol s'estableixen compromisos concrets sobre la reducció d'aquests gasos, i molt especialment del diòxid de carboni (CO2), un del màxims responsables de l'escalfament planetari, per bé que no l'únic.\nMalgrat que la majoria de països van signar la Convenció i el Protocol, per tal que aquest entrés en vigor es necessitava d'una participació de països suficient que requeria de la ratificació de les signatures fetes per part dels parlaments nacionals. L'entrada en vigor va tenir lloc el 2005 després de la ratificació de Rússia. Estats Units, fins fa ben poc màxim partícip en el volum d'emissions mundials, mai no el va ratificar.\nPassat l'any 2012 alguns països com Japó o Rússia han manifestat la seva voluntat de no seguir dins el Protocol de Kyoto, però fins a l'actualitat només Canadà ha presentat la seva renúncia.\nLa taula estadística que es pot consultar aquí, elaborada amb les dades disponibles més actualitzades, està ordenada alfabèticament. Mostra la quantitat de diòxid de carboni que cada país emet, el valor relatiu en funció de la seva població i respecte el total mundial. També s'indiquen les dates en què els diferents països van ratificar la Convenció Marc sobre el Canvi Climàtic i el Protocol de Kyoto.\nLes fonts consultades són l'Agència Internacional de l'Energia (IAE) i la pàgina web de la Convenció Marc sobre el Canvi Climàtic.\nEmissions de CO2: només inclou les emissions derivades de la crema de combustibles. Les dades s'ofereixen en milions de tones de diòxid de carboni del país o territori indicat (primera columna), en tones de diòxid de carboni per habitant (segona columna), i el percentatge que representen les emissions de diòxid de carboni de cada país o territori en relació al total mundial (càlculs propis a partir de les dades anteriors). Les dades corresponen a l'any 2011.\nProtocol de Kyoto: s'indica l'any de ratificació del tractat.\nConvenció del canvi climàtic: s'indica l'any de ratificació del conveni.\nConvenció del canvi climàtic\nMilions Tm CO2\nany de ratificació\nEstats Units d'Amèrica**\nHong Kong, Xina (RAE)\n*Canadà va abandonar el Protocol el 15/12/2012\n**Estats Units va signar el Protocol l'any 1998 però mai no el va ratificar


5 tendències en consum del vi per al final de la dècada - El bloc d'Uvinum\nTan sols queden dos anys per arribar a 2020 i començar una nova dècada. És per això que els entesos estableixen les seves tendències en el món del vi per a final de la dècada. L’informe “Wine Trade Monitor 2018”, realitzat per Sopexa, segons respostes de professionals, relata aspectes diferents com quins són els vins més valorats i quins formats són els favorits pels consumidors, entre d’altres qüestions.\n1. Els vins francesos segueixen sent els més valorats\nNo hi ha sorpreses en aquest apartat. Si bé altres vins de diversos llocs guanyen posicions, nou de cada deu professionals consultats consideren que els vins francesos segueixen sent imprescindibles. Pugen els procedents de Xile, Austràlia i els Estats Units.\n2. Envasos i formats\nEls països asiàtics segueixen tenint especial predilecció pel vi embotellat, segons l’estudi, i el 66% dels operadors de la zona pronostiquen el major creixement de les ampolles de menor volum i altres petits formats. Els envasos i etiquetes “intel·ligents” i interactives compten amb bona acollida en els països asiàtics però menys en altres occidentals.\n3. Increment dels vins ecològics\nEls vins ecològics es posicionen, per primera vegada, entre els tres primers llocs de les categories més prometedores per a més del 35% d’operadors (excepte la Xina i Hong Kong). Mentre que l’aposta per allò local és cada vegada més important com hem vist fa uns anys, tant en alimentació com en begudes. És a dir que la “denominació regional” ven bé i seguirà a l’alça fins a final de la dècada.\n4. Denominacions d’origen\nSempre han estat destacades. I no anaven a ser menys a finals de la dècada. L’estudi posa de manifest que la majoria dels professionals enquestats citen en primer lloc a les franceses en vins negres. Amb quatre regions líders: Bordeus, Llenguadoc, Côtes du Rhône i Borgonya. En blancs, els de Marlborough (Nova Zelanda) s’imposen a tot arreu excepte a Bèlgica, mentre que els blancs francesos de la Vall del Loira són líders entre els europeus.\nRioja i Rueda són les denominacions espanyoles que ocupen els primers llocs del rànquing en negres i blancs, respectivament.\n5. Tipus de raïm\nLa classificació de les quatre soques clàssiques es manté estable (Cabernet Sauvignon, Chardonnay, Pinot Noir i Merlot), cal ressaltar l’èxit de la Chenin blanc als Estats Units, que és una clara tendència a tenir en compte.\nEn l’enquesta de Sopexa han respost 781 professionals (importadors, majoristes, distribuïdors i “pure players” del comerç electrònic), un 77% dels quals diuen que són persones clau en la presa de decisions.\nCompra Dido la Universal 2016\nFotos: Uvinum i Lukáš Jirovský


El vehicle explosiu de Barcelona va marcar un període en què l'organització terrorista va buscar la "socialització del patiment"\nRedacció | dilluns, 19 de juny del 2017, a les 10.50\nBatista ha recordat en una entrevista a ‘El matí de Barcelona’, de betevé 91.0 fm, les circumstàncies en què es va produir l’atemptat: l’objectiu d’amenaçar de la banda, els tres avisos a la policia des d’una hora abans de l’explosió, la incredulitat de les forces de seguretat -van donar per fet que es tractava d’una falsa alarma-, i finalment “el desastre, el crim, la massacre”. Per Batista, l’atemptat d’Hipercor va marcar el punt d’inflexió en un canvi de “modus operandi” a la banda i va donar lloc a una vuitantena d’atemptats amb cotxe bomba durant els anys següents, que es van saldar amb un total de 140 morts, la majoria agents de la Guàrdia Civil i la Policia Nacional.\n“És molt bèstia dir que només vols amenaçar”, diu Batista. Des que es va produir l’atemptat no han faltat veus properes a l’organització que han qualificat l’atemptat com un error greu. El mateix Antoni Batista va entrevistar la dona de Santi Potros, a qui es va considerar l’instigador de l’atemptat, i va titular l’article amb les paraules ‘Error, error i error’, en referència al que li havia respost l’entrevistada. Batista ha recordat que l’atemptat d’Hipercor va desencadenar canvis significatius en la resposta política contra el terrorisme. La més important va ser la signatura de l’anomenat pacte d’Ajuria Enea, el gener del 1988, entre l’aleshores lehendakari José Antonio Ardanza (PNB) i la resta de forces polítiques basques, per aïllar l’esquerra abertzale i treballar conjuntament en l’erradicació del terrorisme.\nPots escoltar l’entrevista sencera a Antoni Batista aquí:\nXavier Jubierre era fotoperiodista al diari Avui aquell 19 de juny del 87. Una de les tres trucades que es van fer en nom d’ETA per alertar del cotxe bomba a Hipercor va ser a la redacció del diari, i Jubierre va sortir cap a la Meridiana sense esperar més instruccions. La bomba va esclatar just abans que ell hi arribés: “Quan vaig arribar-hi encara no hi havia el cordó de seguretat. Tot just estaven venint els bombers i la policia. Encara no se sabia què havia passat. Quan vaig veure que sortia una gran columna de fum per la rampa del supermercat, vaig adonar-me que allà havia passat una cosa molt grossa“.\nEl fotògraf recorda que van haver de passar unes quantes hores fins que es va anar coneixent la informació i la magnitud del que havia passat: “Mentre treballes, et fiques del tot en el que fas i no tens cap moment per aturar-te i pensar què està passant. Però després, quan vaig arribar a casa aquell vespre, la meva dona em va dir que un familiar nostre era a l’Hipercor just una hora abans. I em vaig adonar de la salvatjada: algú havia decidit que anar a un súper a les 3 o a les 4 de la tarda era la diferència entre estar viu o estar mort”.\nJubierre reflexiona també sobre el tractament periodístic que es va donar a la notícia: “Aquests dies, rememorant l’atemptat, he recuperat imatges, i he vist que les que vam publicar en aquell moment eren les típiques en què es veia el cartell d’Hipercor i el fum i algun bomber, i només alguna víctima en una imatge molt petita. I en aquells temps no es tenien els miraments que es tenen ara. Però recordo que a l’Avui vam tractar l’atemptat amb força pulcritud”.\n“Allò va ser molt bèstia. ETA havia fet atemptats a Catalunya, però no d’aquesta magnitud. Fins i tot en aquella època hi havia alguna gent nacionalista que, d’alguna manera, mirava amb bons ulls el que anomenaven la causa basca. Però aquell atemptat va provocar un canvi molt important en la societat. A partir d’aquell moment hi va haver un rebuig absolut a ETA i als atemptats“, conclou Jubierre.\nRecupera l’entrevista a Xavier Jubierre aquí:


Els reptes del present i el futur del planeta, l’epicentre expositiu de CaixaForum Lleida\nL'epicentre expositiu de CaixaForum Lleida ELS REPTES DEL PRESENT I EL FUTUR DEL PLANETA Per Cristina Mongay\nLa sala d’exposicions temporals de CaixaForum Lleida acull, fins el 23 de febrer de 2020, ‘Experiment any 2100’\nDesprés del convuls 27 de setembre, data en què va ser convocada per primera vegada la humanitat a una vaga mundial per denunciar la fragilitat de l'estat de la Terra, la seu a Lleida de CaixaForum desplega aquesta mostra experimental.\nUna exposició que vol posar en coneixement multitud de dades científiques i fer ressò de l'opinió de la ciutadania vers el clima.\n‘Experiment any 2100’\nL’objectiu principal de l’exposició és identificar quins són els escenaris més probables de futur que poden desenvolupar-se durant el segle XXI en l’àmbit social, tecnològic i mediambiental.\nDit en altres paraules: quin serà l’estat del nostre planeta d’aquí a 20, 50 i 100 anys si seguim la tendència autodestructiva actual.\nAquesta reflexió es presenta, en el discurs expositiu, a través de tres grans blocs:\n1. El futur imaginat\nPensar en l’estat de casa nostra en el futur és una tendència molt recent a la història de la humanitat. I això resulta una evidència si tenim en compte que no va ser fins la Revolució Industrial que la vida humana no va experimentar canvis tants ràpids i radicals de producció i consum.\nL’exposició arrenca fent memòria de com els primers personatges de la història interessats en el futur desplegaven hipòtesis a través de la ciència ficció.\nHo fa recuperant obres de culte audiovisuals, com ‘Regreso al futur’ i ‘Star-Trek’; i altres de literàries, com les dels autors Jules Verne i H. G. Wells.\n2. Es pot prevenir el futur?\nPerò, deixant de banda fantasies i profecies diverses lligades al divertimento i a les supersticions, la ciència té la clau definitiva per atrevir-se a formular una idea més o menys clara i concisa de què és el que ens depara el pas del temps.\nEl mètode científic ho aconsegueix mitjançant la prospectiva, que neix de l’observació de la realitat fins als nostres dies.\nMitjançant aquesta observació, s'obtenen probabilitats matemàtiques que extrapolen l'evolució d'aquestes tendències cap al futur. Així es construeix un ventall de futurs possibles, amb una determinada probabilitat que esdevinguin certs.\n3. Les megatendències\nEs tracta del gran quid de la qüestió d’’Experiment any 2100’.\nL’exposició vol respondre 4 grans interrogants:\nquants serem (‘superpoblació’)\non viurem ('megaciutats')\nde què viurem ('l’esgotament de recursos naturals')\nels reptes del futur ('l’acceleració tecnològica i la societat del coneixement')\nGran part d'aquestes dades parteixen dels estudis prospectius del document ‘The European Environtment. State and outlook 2010. Assessment of global megatrends’, de l’European Environtment Agency, i de la seva conseqüent revisió de l’any 2015\nSegons aquesta exposició, molt probablement la població, en els propers 50 i 100 anys, seguirà augmentant a bon ritme, i a partir de llavors, s’estabilitzarà.\nEl gran volum de població mundial comportaria que la capacitat de càrrega del planeta sigués insuficient i, per tant, no hi hauria prous recursos per a tothom.\nPel que respecta a la nostra societat, aquestes previsions indiquen que les taxes de natalitat seguiran sent molt baixes i que l’esperança de vida augmentarà, fruit dels avenços en medicina i la millora de la qualitat de vida.\nEns anirem transformant en una societat cada vegada més envellida.\nAvui, el 50% de la societat viu en ciutats, i aquesta tendència es mantindrà in crescendo.\nEn els pròxims anys proliferarien les megaciutats, urbs de més de 10 milions d’habitants. Això passaria sobretot a l’Àsia i Àfrica.\nEntre les problemàtiques que s’hauran d’afrontar, l'exposició destaca la gestió d’una quantitat exagerada de residus derivats de l’hiperconsum.\nUna solució que es proposa, en la qual ja es treballa ara, és el desenvolupament de les anomenades Ciutats Intel·ligents (Smart Cities), que autogestionen els seus recursos en temps real.\nL’esgotament de recursos naturals\nEn aquest apartat és inevitable parlar de la substitució dels combustibles fòssils (gasoil, gas, etc.) i de l’energia nuclear que mouen la nostra societat –i que són recursos limitats– per energia renovable.\nI aquesta adaptació hauria de desenvolupar-se tant a les cases com en els mitjans de transport. Sabies que en 1 any, a l’Europa occidental, consumim els recursos que ens pot proporcionar una Terra i mitja?\nSi continuem com fins ara, l’any 2050 la nostra petjada ecològica serà ja de 3 terres!\nUna de les tendències actuals més marcades és l’acceleració tecnològica, que es manifesta de manera molt clara en el món de la informàtica.\nMai no has tingut la sensació de comprar un aparell informàtic i que, l'endemà, ja estava superat i desfasat?\nFins ara s’ha anat complint l’anomenada Llei de Moore, una llei empírica que ens diu que el nombre de transistors en un ordinador es duplica aproximadament cada dos anys.\nActualment però, la llei comença a deixar de complir-se, doncs estem arribant al límit de les capacitats físiques que ens ofereixen els xips basats en el silici.\nPer tant, cal cercar nous camins, com la bioenginyeria o la nanotecnologia.\nI vosaltres, com veieu el futur del planeta?\nNo es tracta de fer de gurus, però segons aquestes previsions, la cosa ja pinta malament. I, si a més, arreu del món s'hi imposa una manera de fer tòxica i consumista, encara podem arribar a estar molt pitjor.\nLa situació i les prospeccions, contradiuen en MAJÚSCULES i en negreta a certs polítics –cecs de conveniències- que anys enrere negaven l’existència del canvi climàtic.\nSabies que almenys un 10% de les espècies animals del planeta es troben a l’Amazones?Desforestació i incendis\nL'Amazones, el gran pulmó verd de la Terra, resta greument desforestat a causa de la sequera i els incendis de fa unes setmanes. Uns incendis que també van malmetre els boscos de Rússia, Àsia i Àfrica. Igual que succeeix a casa nostra, són una realitat provocada i evitable massa freqüent.\nLa problemàtica de l’Amazones no només afecta dramàticament al clima mundial, sinó també a multitud d’aus, mamífers i insectes que necessiten un hàbitat natural molt concret per viure. Per tant, si ja no tenen casa, estan condemnats a desaparèixer.\nSabies que la pujada del nivell del mar en 100 anys podria ser superior a 1,5 metres?Desfeta de les glaceres\nEls casquets de gel i les glaceres de Groenlandia i l’Antàrtida –que contenen més de 2/3 d’aigua dolça del Planeta – es fonen a una velocitat rècord.\nAixò està provocant pertorbacions importants en les corrents oceàniques, i canvia els nivells d’escalfament de la Terra.\nTot plegat suposaria l’obligació dels països costaners a reconfigurar el seu perímetre de costa, prenent importants mesures d’adaptació per salvar els deltes dels rius i les platges, entre d’altres.\nSabies que només un 35% dels països del món tenen segures dels fonts d'aigua potable?Desertificació i producció insostenible\nCada dia que passa, l’aigua potable és un bé més escàs i preuat. Tot i que ser un dret contemplat per l’ONU, encara hi ha més de 2.000 milions de persones que no tenen accés a aquest recurs vital.\nÒbviament, aquesta diferència tan gran d’accés a recursos naturals bàsics entre els –mal anomenats– països rics i pobres, també es tradueix en la producció i consum alimentari, i en la qualitat de l’alimentació de les seves poblacions. L’ús de plaguicides i altres substàncies tòxiques al camp, l’abocament de químics als rius i aqüífers per part de les indústries, s’agreuja al ser més freqüents les sequeres i el transport desmesurat d’aliments d’importació –que comporten un ús de més combustibles fòssils i una major emissió de gasos a l’atmosfera–.\nA banda de prendre mesures per estalviar aigua, una opció que hauríem d’acatar totes és consumir productes km0, que beneficien l’economia local, potencien el territori i suposen un menor impacte al medi. També, l’ús d’envasos reutilitzables, lluny dels plàstics que ennueguen la vida dels mars i oceans.\nSabies que la teva samarreta low cost pot estar cosida per una nena de 10 anys?Consum excessiu i irresponsable\nEl fast fashion, el fenomen de consum ràpid de roba –de la consegüent ‘caducitat’ de la mateixa–, a banda de comportar més generació de plàstics, més emissions de gasos derivats del transport –de la venda on line– i pràcticament ser per alguns una addició, també duu escrita a foc l’explotació laboral.\nAixò passa a Occident, amb sous mediocres i treball en festius i diumenges; i sobretot a l’Orient, on es confeccionen les peces de roba i calçat. Índia, Xina, Vietnam, Turquia, Bangladesh... són alguns dels escenaris d’explotació laboral més greus, amb episodis de retenció de passaports, maltractaments, sous baixíssims, jornades eternes i cap mena de política que atengui els riscos laborals.\nMalauradament, és habitual que siguin les dones i la canalla qui treballi en aquest sector amb unes condicions laboral inhumanes.\nEncara no tens motius per actuar?\nTal com sentencia ‘Experiment any 2100’, el futur està per escriure, i depèn de nosaltres, de les nostres accions diàries individuals i col·lectives.\nEstà a la nostra mà canviar les coses, i modificar els rumbs que es preveuen en aquestes megatendències.\nLa veritat ineludible és que estem en una situació d’emergència climàtica, però també hi ha esperances. Tots hem de contribuir, a partir de ja i sense mirar a una altra banda, a que el canvi de paradigma sigui real.\nCom bé sentenciava la jove activista Greta Thunberg, polítics, grans oligarques i empresaris són uns irresponsables que no fan més que mirar el seu melic i permeten –i contribueixen – a fer les generacions futures més pobres i més dèbils.\nNosaltres tenim el poder d’evitar l’hecatombe.\nRecorda: el nostre Planeta no té un pla B!\nELS REPTES DEL PRESENT I EL FUTUR DEL PLANETA\nDesforestació i incendis\nDesfeta de les glaceres\nDesertificació i producció insostenible\nConsum excessiu i irresponsable\nCredits: Carl de Souza (AFP), Cristina Mongay, EFE, ESA/NASA, Getty, Greenpeace, Jeff Williams, Jordi Chias, Lucas Jackson (Reuters), Miguel Toña (EFE), Smart.City_Lab, Victor R. Caivano (AP)


L'equip femení de l'Handbol Vilanova del Camí torna a la Lliga Catalana com a campió - Regió7 :: El Diari de la Catalunya Central\nnúria fàbregas 10.06.2019 | 23:18\nL'equip femení de l'Handbol Vilanova del Camí torna a la Lliga Catalana com a campió Regió7\nRetorn a la Lliga Catalana com a campiones de Primera! L'absència de l'equip femení del Club Handbol Vilanova del Camí de la màxima categoria del país només ha durat una temporada. La conjura de les vilanovines després del dolorós descens que va estroncar una estada de 15 temporades consecutives a l'elit de l'handbol català va derivar en l'ascens i el títol segellats, aquest cap de setmana, al poliesportiu de Can Titó, seu de la Fase Final de Primera Catalana.\nÀmplia victòria a la semifinal\nLes amfitriones van superar amb comoditat l'Handbol BCN Sants en la primera semifinal (32 a 21). Les jugadores de David Díaz van acusar la responsabilitat del favorit durant el primers deu minuts (2 a 4), però a l'equador del primer període (6 a 6), les anoienques ja donaven símptomes de recuperació i al descans gaudien d'un sòlid avantatge (14 a 9).\nEl segon períde va ser un monòleg de les locals. El seu handbol ràpid i desinhibit es va conjuminar amb l'encert rematador de la capitana Sandra Rodríguez (9 gols) i de Tània Caldera (8). Al minut 35, les de David Díaz ja havien obert una escletxa al marcador de set gols (18 a 11), que en finalitzar el matx va ser d'onze. En l'altra semifinal, el CH Cardedeu va derrotar el CH Cerdanyola (30 a 27). La igualtat va presidir el matx fins al minut 55, quan les vallesanes van assolir una diferència de tres gols.\nL'últim tram decideix el campió\nLa final de diumenge va ser vibrant. L'equip vallesà va exhibir rigor tàctic i ambició des de l'inici, mentre les imprecisions en la passada o el llançament llastaven el de joc de les vilanovines. Els oponents van empatar els quatre primers parcials i al descans, les de Cardedeu disposaven d'un mínim avantatge (11 a 12).\nLes del Vallès van mantenir la iniciativa fins al minut 45 (17 a 19). Aleshores, les anoienques van ajustar la defensa. La intensitat en tasques de contenció de les locals va propiciar que en els últims deu minuts signessin un parcial de 8 a 1 que va sentenciar el títol (28 a 21). Sandra Rodríguez i Tània Caldera van tornar a excel·lir en l'apartat golejador, en transformar 7 gols cadascuna. En el partit pel tercer i el quart lloc, l'Handbol BCN Sants va derrotar el Club Handbol Cerdanyola (30 a 26).\nCompeticions de futbol Copa del Rei Lliga Europa Competicions de bàsquet D'altres lligues Esports d'hivern Motor Trial Atletisme Grans tornejos de futbol Bàsquet Hoquei patins.\nVíctor Tomàs, capità del Barça d'handbol, deixa l'esport professional per un problema cardíac.


Cuidadors informals - Farmaceuticonline\nInici\tVida saludable\tCuidadors informals\nÀngels Toribio Tomas, Ana Ramírez Llaràs. Infermeres 3 de Maig de 2019\nEls cuidadors informals són les persones que no pertanyen a cap institució sanitària ni social i que tenen cura de persones no autònomes que viuen al seu domicili.\nEs denomina “no autònoma” la persona que per alguna causa (edat, malaltia, invalidesa, etc.) ha de dependre d’algú per desenvolupar les activitats de la vida diària, és a dir, totes aquelles activitats que ha de fer una persona per mantenir la seva autonomia, la seva salut i la seva qualitat de vida (alimentar-se, caminar, rentar-se, etc.).\nQUI pot ser un cuidador informal?\nA Catalunya, un percentatge del 92% dels cuidadors informals són del nucli familiar, i el 83% són dones.\nPerò en aquest capítol també cal incloure-hi l’ajuda veïnal i d’amistats, ja que moltes vegades la persona amb mancances d’autonomia viu sola i són ells els que fan aquesta funció.\nNomés el 8% dels cuidadors informals pertanyen a institucions sanitàries o socials.\nACTIVITATS més freqüents\nSón moltes i molt diverses, però les que presenten més dificultat per als cuidadors informals, sobretot si la persona de qui es té cura és al llit, són:\nTotes aquestes activitats es poden realitzar de forma senzilla si el cuidador coneix tècniques o té informació suficient sobre què fer i com fer-ho.\nD’aquesta manera s’evita en gran part l’angoixa que es crea quan s’està davant d’una situació desconeguda.\nLa higiene ha d’adaptar-se el màxim possible a les necessitats de la persona que es cuida, tenint en compte que tenir cura d’una persona semiautònoma és molt diferent a tenir-ne d’una d’allitada, que depèn totalment del cuidador. Però tot i així, si existeix una mínima possibilitat, s’ha d’implicar la persona en la seva higiene personal.\nEl moment de la higiene és molt important per establir-hi una bona relació. El cuidador informal ha d’informar del que farà i ha d’escoltar i respectar el que se li diu sobre la persona a cuidar. És important estar alerta dels petitsdetalls, resultat d’una bona observació. Per exemple, la pell: l’aparició de vermellors, petites ferides, etc., cal comunicar-la a la infermera, perquè permetrà poder actuar en conseqüència per pal·liar o prevenir.\nEl cuidador informal ha de respectar al màxim els desitjos del pacient i la seva intimitat.\nPreparar-ho tot abans de començar.\nInsistir en ulls, orelles, vies nasals i cavitat bucal.\nArreglar el llit cada dia.\nEvitar arrugues, molles de pa, etc. al llit.\nCanviar els llençols en funció de la situació de la persona.\nVentilar bé l’habitació de dormir.\nEl lavabo ha d’adaptar-se a les necessitats de la persona sense autonomia.\nLa mobilització comporta una sèrie d’avantatges a l’organisme, com són: una bona condició física, muscular i òssia, una millor assimilació de la dieta ingerida, etc. Quan aquesta mobilitat està disminuïda o és inexistent, poden aparèixer nafres, edemes, restrenyiment, etc.\nMolt sovint, mobilitzar aquestes persones suposa esforços i lesions. El cuidador és particularment vulnerable a patir dorsàlgies i lumbàlgies per maniobres incorrectes de la mecànica corporal. És per això que cal que el cuidador en conegui les tècniques i les apliqui correctament, pel bé del pacient i d’ell mateix.\nCal tenir en compte,\nAfavorir els canvis de postura i les cures de la pell.\nEstimular tot el possible que la persona realitzi per si mateixa totes les activitats que pugui.\nConsultar amb el personal sanitari les tècniques de mobilització, per evitar la sobrecàrrega en el cuidador.\nPer a un cuidador informal és més important la tècnica que la força.\nL’organisme fa funcions de construcció i reconstrucció de teixits, activitat que genera una despesa d’energia. Per tal que es puguin fer correctament, l’alimentació ha d’estar composta dels nutrients necessaris, sense que hi hagi ni carències ni excessos.\nA la dieta, cal\nQue sigui fàcil de mastegar.\nQue sigui senzilla i digerible.\nQue contingui fibra (sobretot a l’esmorzar).\nEvitar que passi molt temps entre un àpat i un altre.\nQue hi hagi líquid abundant.\nEvitar plats massa freds o massa calents.\nEvitar els condiments forts.\nEvitar racions massa grans.\nMenjar, sempre que sigui possible, assegut.\nHi ha moltes eines que faciliten la feina del cuidador informal. Es pot facilitar la seva tasca coneixent els recursos i tènciques pertinents.\nPer tal que l’organisme funcioni bé, els residus dels aliments que prenem han de ser eliminats de manera correcta. Si recordem que l’organisme humà és aigua en un 60%, la manera correcta d’eliminar els residus (suor, orina, femtes) ha de ser sempre respectant aquesta proporció d’aigua.\nEn les persones grans i en les que tenen la mobilitat reduïda, aquesta funció es troba afectada, ja que hi ha una disminució, per una banda, del moviment intestinal, i per una altra, del to muscular de l’abdomen. És per això que aquestes persones són més propenses a presentar restrenyiment i incontinència urinària.\nOrinar cada dues hores (encara que no se’n tinguin ganes).\nNo beure res durant una hora abans de sortir al carrer.\nNo utilitzar bolquers fins que no sigui realment necessari.\nMantenir la mateixa ingesta de líquids; reduir-ne la quantitat no millora la incontinència.\nUna característica rellevant de la persona és la capacitat de comunicar-se amb els altres per expressar els seus sentiments, les seves experiències íntimes…, de manera que els altres poden participar-hi i ajudar-lo a satisfer-les.\nEl fet de comunicar-se necessita d’un marc relacional. Actualment, el més habitual és el grup familiar, en el qual ha de ser possible la transmissió de missatges. Si les actituds són de respecte i d’acceptació de cadascun dels membres, es facilita que puguin desenvolupar el sentit de la individualitat i el de la identitat personal.\nFer atenció a:\nFacilitar al màxim la comunicació amb els altres, oferint-hi els mitjans (ulleres, audiòfons…).\nPotenciar la comunicació amb l’exterior (llegir el diari, comentar les notícies, visites de la família, amics i persones estimades…).\nUtilitzar paraules senzilles i frases curtes.\nSÍMPTOMES d’ALARMA dels cuidadors informals\nS’ha demostrat en diferents estudis que si una persona fa la funció de cuidador/a durant molt de temps i no vigila la seva salut, aquesta es pot deteriorar fàcilment.\nMal de cap generalitzat\nManca de vida social\nDavant qualsevol simptomatologìa, cal contactar amb l’equip de salut, perquè l’ajudin a resoldre la situació\nAjudes tècniques (cadires de rodes, suports de seguretat, etc.).\nIngressos provisionals en un centre, per a descans del cuidador.\nCol·laboracions amb treballadors/es familiars.\nFormació sobre les activitats dels cuidadors.\nPer a més informació, contactar amb l’equip de salut. El metge i la infermera referent poden ser de gran ajuda per resoldre o facilitar la situació.\nPruïja o picor\nQuins factors poden causar fatiga ocular?


Face to Face Online 'Speaking Corner' | Humboldt\n‘Speaking Corner’ ofereix un espai de trobada en línia, per a totes aquelles persones interessades a millorar l’expressió oral de l’espanyol en un entorn social i / o professional. Amb professor i participants connectats en temps real, i amb continguts actualitzats setmanalment, pensant en els temes d’interès de cada participant.\nAmb les classes online, pots practicar el teu espanyol intercanviant idees i impressions en un ambient internacional. Comentarem temes de l’actualitat, tendències, esport, cultura, temes professionals, temes relacionats amb els països de parla espanyola … Practicaràs el teu espanyol i viuràs l’experiència de l’aprenentatge en un ambient distès i professional.\nLas sessions són moderades per un profesor personal i tenen entre 4 i màxim 6 participants.\n‘Speaking Corner’ s’adreça a persones que ja tenen nocions d’espanyol i volen millorar la seva expressió i comprensió oral, guanyar en fluïdesa i seguretat.


El barri del Pla de l'Horta celebra la Festa Gran aquest cap de setmana\nEls dies 12 i 13 de maig se celebrarà la Festa Gran del Pla de l'Horta, amb activitats per a tots els gustos i edats, organitzada per l’associació de veïns del barri. Esther Portilla, membre de l’associació, ha detallat el programa d’actes. La festa començarà dissabte 12 a les 11 del matí amb el pregó i el xupinazo. A les 4 de la tarda hi haurà jocs tradicionals pe...\nJa estan obertes les inscripcions del casal d'estiu de l'Esplai PL, a Sarrià de Ter\nUn any més, l’Esplai PL de Sarrià de Ter organitza el seu casal d’estiu a la Cooperativa. El casal es farà del 27 de juny al 7 de setembre, i s’adreça a infants nascuts entre el 2006 i el 2015. Les inscripcions ja estan obertes, a través del blog de l’entitat, i hi ha temps fins l’11 de maig. El 19 de maig hi ha la possibilitat d’inscriure’s presencialment, de 10 del mat...\nSarrià de Ter, , Esplai PL\nL'Ajuntament de Sarrià de Ter forma comerciants i autònoms de municipi en l'ús de l'administració electrònica\nAvui a 2/4 de 8 del vespre tindrà lloc a l’Ateneu Cooperatiu de les Comarques Gironines de Sarrià de Ter una formació sobre e-administració adreçada a empreses i autònoms del municipi. El consistori sarrianenc impulsa aquesta sessió, que té per objectiu facilitar que comerços, empreses, entitats i professionals col·legiats puguin relacionar-se legalment amb l’admini...\nSarrià de Ter, ajuntament, promoció econòmica\nEls dies 12 i 13 de maig el Pla de l'Horta celebra La Festa Gran\nEls dies 12 i 13 de maig se celebrarà la Festa Gran del Pla de l'Horta, amb activitats per a totes les edats i per a tots els gustos. El dissabte 12, a les 11 h es farà el pregó i el xupinazo, a les 4 de la tarda hi haurà, Jocs Tradicionals per a totes les edats, (cal apuntar-se a ferreteria Decofer). De 18 h a 21 h es farà Got Talent, amb sopar a la fresca. A les 22 h actuació de la Philarm&ograv...\nSarrià de Ter, Pla de l'Horta, Festa Gran\nPàgina 7 de 57 Primera Anterior 2 3 4 5 6  8 9 10 11 Següent Última


Armengol defensa "la proposta socialista per sortir de la crisi front a la mentida i el sectarisme del PP"\nnov. 11 Armengol defensa "la proposta socialista per sortir de la crisi front a la mentida i el sectarisme del PP"\nEl PSIB-PSOE presentarà mocions per reprovar els batles "que varen trair les decisions dels seus ajuntaments" en l'Assemblea sobre el TIL. Cosme Bonet defensarà en el Parlament una PNL sobre la reforma constitucional per avançar cap a un Estat Federal.\nLa secretària general del PSIB-PSOE i portaveu parlamentària, Francina Armengol, ha valorat avui com un "èxit rotund" la Conferència Política del PSOE, que aquest cap de setmana ha culminat un procés de diàleg i debat de 8 mesos amb "una actualització del projecte socialista per donar respostes a les necessitats actuals de la ciutadania".\nArmengol ha explicat que el PSOE té una proposta progressista per sortir de la crisi des del socialisme, amb idees clares "per connectar amb els que ens van votar i també amb aquells que no ens van votar". Una proposta fonamentada en la defensa dels drets de l'Estat del Benestar, de la sanitat universal i de l'educació pública, tot el que el PP està destrossant.\n"El PP vol que no hagi drets, sinó solament privilegis d'alguns. Nosaltres estam totalment en contra", ha explicat Armengol. A nivell de Balears, ha valorat molt positivament que el PSOE hagi assumit les principals reivindicacions de les Illes, amb el reconeixement del fet insular, el REB, i una major obertura del partit a la ciutadania, amb primàries obertes per designar el candidat a la CAIB.\nFront a la transparència i la major participació que ofereixen els socialistes, Armengol ha denunciat "el sectarisme" i "el provincianisme" d'un Govern que només defensa els seus i que ni tan sols va acudir a la cerimònia d'ingrés de l'escriptora Carme Riera en la Real Academia de la Lengua Española.\n"El Govern Bauzá és un Govern que va contra la nostra llengua, contra la cultura, contra la intel·lectualitat. Així de sectaris són", ha dit Armengol, Precisament demà, la portaveu demanarà el president Bauzá en el Parlament sobre la Llei de Símbols, que és una llei repressiva i que, lluny d'ajudar a rebaixar la crispació, augmenta el conflicte existent en el món educatiu.\n"Avui tampoc és un dia normal. El conflicte educatiu segueix més obert que mai", ha declarat Armengol, recordant que avui hi ha vaga educativa a Menorca i Eivissa i divendres passat va haver a Mallorca. En aquest sentit, Armengol ha lamentat "la traïció" dels batles del PP que la setmana passada, en l'Assemblea de Batles de Mallorca, van votar a favor del TIL i en contra del posicionament dels seus consistoris. "La conclusió és clara: no tenim batles del Partit Popular, el què tenim és delegats municipals de Bauzá", ha dit. "Això no acaba aquí", ha afegit, i ha anunciat que els socialistes presentaran mocions per reprovar els batles "que varen trair les decisions dels seus ajuntaments" sobre el TIL.\nArmengol denunciarà també en el Parlament "la gran mentida" del president Bauzá respecte dels pressuposts generals de l'Estat el 2014. "Ja varem dir que no és veritat que hi hagi 74 M€ addicionals en els PGE2014 per inversions en depuradores a Balears. Ara ens ha donat la raó el PP de Canàries", ha explicat.\nBauzá "és un president que menteix, que engana a la ciutadania i es queda tan ample. I se'n va al foro de la Razón o a una festa amb Belén Esteban", ha explicat Amengol. "La realitat és que Balears serem els darrer en els PGE2014 i que Bauzá ha estat incapaç de defensar els nostres interessos. Tampoc l'any passat van arribar els 90M€ del Conveni de Carreteres que ens havia venut", ha apuntat. Per això, els pressuposts de la Comunitat Autònoma són tan perjudicials, ha afegit Armengol: "dediquen 1 de cada 4 euros a pagar deute i són absolutament insuficients per cobrir les necessitats de la ciutadania".\nEl diputat Cosme Bonet defensarà una Proposició No de Llei sobre la reforma de la Constitució Espanyola per poder avançar cap a un estat federal, que és l'evolució lògica de la situació que viu Espanya actualment, amb una crisi institucional important i després de dècades d'èxit del model autonòmic actual.\n"La societat espanyola del 2013 no és la del 78. Hem de donar resposta a les noves necessitats de la ciutadania", ha explicat Bonet en roda de premsa. Ha assenyalat que "front l'immobilisme del PP, el PSOE sí ofereix solucions. No tenim cap por en plantejar una reforma constitucional per adaptar-nos als canvis i la realitat d'aquest país".\nLa PNL defensa, entre d'altres, que "es reconegui la realitat plurinacional, pluricultural i plurilingüística de l'Estat espanyol"; la inclusió del principi ordinalitat en el finançament; la reforma del Senat i la federalització del poder judicial. Els socialistes plantegen també la plena consideració de les comunitats coma part de l'Estat, contemplant la possibilitat d'asimetria.\nFinalment, es proposa blindar les competències de les comunitats autònomes, aplicant com a regla general que la majoria de les competències siguin seves, per evitar duplicitats i confusió.


L’Ajuntament de Cardona aprova el pressupost 2012 amb una reducció de gairebé 1 milió d’euros - Ajuntament de Cardona\nL’Ajuntament de Cardona aprova el pressupost 201...\nL’Ajuntament de Cardona aprova el pressupost 2012 amb una reducció de gairebé 1 milió d’euros\nEl Ple de l’Ajuntament de Cardona va aprovar dijous passat el pressupost municipal per a l’exercici 2012 per un import total de 4.864.736 euros, xifra que suposa una reducció del 16,9% respecte el pressupost de l’anterior exercici. Aquesta reducció -que correspon en un 12,4% del capítol d’inversions i en un 4,4% en el de la despesa ordinària- suposarà un estalvi de gairebé 1 milió d’euros respecte el pressupost de 2011 i respon a la política de contenció econòmica impulsada per l’equip de govern.\nEl pressupost 2012 de l’Ajuntament de Cardona es va aprovar amb els vots a favor d’ERC, el vot negatiu de CiU i l’abstenció del PSC, després que en el Ple celebrat el passat 20 de desembre es retirés el punt de l’ordre del dia a petició dels grups de l’oposició.\nL’apartat del pressupost que més variarà respecte l’any passat és el que fa referència al capítol d’inversions, que es cobrirà amb una partida pressupostària de 494.797 euros. Aquesta xifra suposa una reducció de 785.632 (un 61% menys) respecte l’any 2011, quan les inversions van suposar una despesa d’1,2 milions d’euros.\nL’altre gran àmbit on es notarà la reducció del pressupost és en el de la despesa ordinària que es reduirà en 205.303 euros. En aquest apartat, es preveu estalviar 39.992 euros en les despeses de personal, així com en les retribucions als càrrecs electes, que disminueix 9.281 euros respecte l’inici de la legislatura. Altres partides que també es veuran afectades a causa de la crisi són les referents a cultura (14,7%), fires (20%) i festes (10%).\nPer altra banda l’equip de govern ha fet un esforç per mantenir i fins i tot augmentar les partides destinades als servies a les persones. Així, entre les àrees municipals que més augmenten la seva dotació pressupostària destaquen la partida destinada al Pla local de serveis a les persones, que creix un 30% i les d’ensenyament i serveis socials, que també augmenten sensiblement la seva dotació econòmica\nL’alcalde Ferran Estruch ha explicat que l’equip de govern ha fet “un gran esforç” per ajustar al màxim la despesa de l’Ajuntament “sense que això es noti en la qualitat dels serveis que es presten a la ciutadania”. Tot i la reducció del pressupost, l’alcalde ha assegurat que “la millor manera d’encarar el futur és sent conscients de la situació actual i actuar en conseqüència, tal i com ha fet l’equip de govern de Cardona des del primer dia”.


Cau de Bruixes de Centelles, 7-8 febrer 2009 - Pàgina 4 - Totcàmping\nRe:Cau de Bruixes de Centelles, 7-8 febrer 2009\tfa 13 anys 5 mesos\t#31968\nHola, de moment apuntans,estem pendents de dates per en uns dies ho sabrem.MEGA 2adults +1 nen +Caravana\nPARES MEGA 2adults +Camper\nRe:Cau de Bruixes de Centelles, 7-8 febrer 2009\tfa 13 anys 5 mesos\t#31973\nNosaltres en principi també ens hi apuntem, som dos adults en AC!!\nSi finalment no podem venir ho farem saber el mes aviat possible!!\nRe:Cau de Bruixes de Centelles, 7-8 febrer 2009\tfa 13 anys 5 mesos\t#31978\nMEGA, us apunto a vosaltres i els teus pares\nMariona, també quedeu apuntats a la pàgina 1\nSigueu benvinguts a aquesta edició del Cau de Bruixes !!!\nRe:Cau de Bruixes de Centelles, 7-8 febrer 2009\tfa 13 anys 5 mesos\t#32003\nEn principi, ens hi apuntem.\nClanMayo, 2 adults + 2 menors, AC\nRe:Cau de Bruixes de Centelles, 7-8 febrer 2009\tfa 13 anys 5 mesos\t#32006\nEsto pinta muuuuuuuuuuuuuuuy bien.\nNosotros tambien nos apuntamos, 2 adultos en AC\nRe:Cau de Bruixes de Centelles, 7-8 febrer 2009\tfa 13 anys 5 mesos\t#32011\nEm podeu dir de que consta el menu de diumenge per poder decidir el numero de menus?ENS VEIEM.\nRe:Cau de Bruixes de Centelles, 7-8 febrer 2009\tfa 13 anys 5 mesos\t#32021\nClanMayo, kety, us he apuntat al primer post del fil.\nJa sabeu, no oblideu escombres i barrets !!!\nMEGA, el lloc on anem a dinar opcionalment el diumenge no és un restaurant. És una casa de pagès amb un antic molí hidràulic de farina, documentat al 1040. Ells es cultiven blat, el molinen, i fan pa negre artesà cuit al forn de llenya. El fill és formatger, alguns dels seus formatges, sobretot el blau, són coneguts d'entre els formatges artesans de Catalunya, i els veureu a moltes fires. El menú té una mostra de formatges, amb pa del que es fan ells, complementat amb pa blanc i embotits.\nEl menú el trobareu al primer post de la pàgina 1, tot i que no està resaltat: "El dinar seria a base de formatge (se'l fan ells), embotits, pa amb tomàquet (el pa és el que es fan ells amb la seva farina), mel i mató, i pastís de formatge"\nRe:Cau de Bruixes de Centelles, 7-8 febrer 2009\tfa 13 anys 5 mesos\t#32029\nOK.ENS VEIEM .\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32085\nÚltimament no tenim temps ni per entrar al fórum, però del Cau de les bruixes ens han parlat molt bé, o sigui, que ens apuntem.\nSom 2 adults i 1 nen de 9 anys.\nTambé volem el dinar (3 menús).\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32086\nNosaltres ens hi apuntem, som dos adults en AC!!\nTambé volem el dinar (2 menús)\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32087\nApuntarnos tambien para la comida, 2 menus.\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32094\nmarpla, juangmo, us he apuntat a la pàgina 1 d'aquest fil, sigueu benvinguts a la trobada anual de bruixes i bruixots !!\nkety, us afegeixo a la llista del dinar !!\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32127\nApunta dos mes amb AC. Es el meu fill y la chicota, a l'àrea de les escoles.\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32130\nHola Eva. Bon dia. Desitgem peseu unes bones festes Nadalenques i un molt bon any.\nLa colla de la Garrotxa també vindrem afer la nit de bruixes, amb l’escombra , tal com toca.\nNanan 2 adults\nEl Tècnic 2 adults i un adolescent\nEl Prim 2 adults\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32135\npodeu apuntar a dos adults i una nena amb AC.\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32136\nHola nosaltres tambe voles ser-hi, AC, dos adults i dos nens.\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32137\nAH, perdó encara que surt e nick no havia dit res de qui som. Fina/Igni, som dos adults i dos nens, no he dit res del dinar perque no he pogut acordar res amb l'Ignasi, de totes maneres a nosaltres ens va encantar, el recomanem totalment.\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32145\nQuina alegria fina!!!\nJa podem anar preparant les pintures per donar vida a aquestes bruixetes i bruixots !!!!!!!!!!\nI anar preparant també les disfreses dels nostres elements com el any pasat.. qui farà mes por??????\nNOSALTRES JA HEM COMENÇAT\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32147\nCaray Mª José, m'ha encntat llegir el teu missatge, la veritat es que encara no se ben be a quin gas participarem pero la teva acollida m'ha encantat, un peto gran i ens veiem:)\nRe:Cau de Bruixes de Centelles, 7-8 febrer 2009\tfa 13 anys 4 mesos\t#32168\nHola Eva V. Despres de tant de temps sense veurens, per fi arriba la KDD de nou.\nSiusplau apuntans a la KDD a 4 adults, una nena i la gosseta.


Avui homenatge a José Duato i Eugenio Coronado per la Reial Societat Econòmica Valenciana d’Amics del País – Lo Campus diari\nAvui homenatge a José Duato i Eugenio Coronado per la Reial Societat Econòmica Valenciana d’Amics del País\nJosé Duato i Eugenio Coronado\nLa Reial Societat Econòmica Valenciana d’Amics del País (RSEAPV) retrà avui dimarts 1 de juliol un homenatge a la ciència i la tecnologia en reconèixer la trajectòria de dos il·lustres investigadors valencians: Eugenio Coronado Miralles i l’excel·lent científic de la Universitat Politècnica de Valencia José Duato Marín.\nAixí, reconeixent el treball desenvolupat per tots dos investigadors i socis de l’RSEAPV, aquesta institució valenciana, fundada el 1776, vol homenatjar tots els científics que, amb el seu treball i esforç continuats, contribueixen al progrés de la humanitat, considerant l’enorme deute que aquesta té amb la ciència i la transferència de coneixement.\nL’acte, de lliure accés fins a exhaurir la capacitat del recinte, tindrà lloc a partir de les 19.00 hores a la sala d’actes del Conservatori Professional de Música de València (plaça de Sant Esteve, 3).\nDuato, un investigador de referència internacional\nEl reconeixement a Duato se suma als nombrosos, i d’enorme prestigi internacional, que ha rebut el científic de la UPV, el qual dirigeix el Grup d’Arquitectures Paral·leles (GAP-UPV) i és membre del Departament d’Informàtica de Sistemes i Computadors (DISCA) de l’ETS d’Enginyeria Informàtica de la UPV.\nConsiderat un dels principals investigadors de referència mundial en l’àmbit de l’arquitectura de computadors, Duato (Alberic, 1958) és des de 1981 professor de la UPV, on es va doctorar com a enginyer industrial quatre anys més tard, i és catedràtic d’universitat des de 1992.\nEntre la llarga llista dels seus guardons, cal destacar el Premi Jaume I de Noves Tecnologies (2006), el Premi Aritmel a l’enginyer informàtic de l’any (2007), el Premi Sapiens en el XXV aniversari dels estudis d’informàtica a la Comunitat Valenciana, i el Premi Nacional de Recerca Julio Rey Pastor (2009).\nAcadèmic corresponent de la Reial Acadèmia de Ciències Exactes, Físiques i Naturals, Duato és també autor del llibre Redes de Interconexión: un enfoque de ingeniería, el més citat en el camp de les xarxes d’interconnexió en l’actualitat (més de 2.000 cites). Es tracta d’un manual de referència per als enginyers de disseny de xarxes d’interconnexió de les empreses capdavanteres en el mercat, com ara IBM, Compaq, Intel o Sun Microsystems.\nEugenio Coronado, expert en magnetisme molecular\nPer una altra banda, Eugenio Coronado (València, 1959) és catedràtic de química inorgànica a la Universitat de València (UV) i director de l’Institut de Ciència Molecular (ICMol) i de l’European Institute of Molecular Magnetism.\nExpert en magnetisme molecular, la seua recerca inclou el disseny de molècules imant i de materials magnètics multifuncionals d’interès en espintrònica molecular (tecnologia que cerca manipular l’estat quàntic de les partícules per a l’ús computacional) i computació quàntica. Autor de 480 publicacions científiques citades més de 17.000 vegades, és un dels científics espanyols amb major impacte tant en l’àrea de química com en la de la ciència dels materials.\nMembre de l’Acadèmia Europea i acadèmic corresponent de la Reial Acadèmia de Ciències Exactes, Físiques i Naturals, Coronado ha rebut els premis nacionals de recerca Rei Juan Carlos I (1997) i Enrique Moles (2009), a més de la Medalla d’Or i el Premi a la Recerca de la Reial Societat Espanyola de Química (2009) i el Premi Rei Jaume I de Noves Tecnologies (2003).\nA escala internacional ha sigut distingit amb una càtedra Van Arkel (2003), amb el premi europeu RSC-RSEQ en Ciències Químiques (2009), amb una Advanced Grant de l’European Research Council (2010) i amb una càtedra Blaise Pascal (2014), creada pel govern francès.\nEls rectors de la UPV i la UV pronunciaran les laudatio\nEl rector de la UPV, Francisco Mora, i el seu homòleg de la UV, Esteban Morcillo, seran els encarregats de pronunciar les laudatio dels dos brillants científics valencians, exemples de la qualitat investigadora de totes dues universitats públiques.♦


Tancament dels Centres d'Internament per a Estrangers\nCampanya Estatal pel tancament dels Centres d’Internament per a Estrangers i la fi de les deportacions de migrants a Espanya\nEls CIE no haurien d’haver existit mai i som davant d’una conjuntura social i política que perfectament possibilitaria que l’actual tancament temporal i contextual es convertís en un tancament definitiu. Els CIE són espais de vulneració de drets, d’impunitat policial i de sofriment i estan emmarcats en una lògica racista i colonial apartada de la dignitat de les persones que, de cap manera, volem que existeixin en la nostra societat.\nEn plantejar-nos la suposada volta a la normalitat, ens temem que el dispositiu deportador s’activi de nou sense una gestió apropiada ni en temps, ni en forma, i, conseqüentment, sense les garanties pròpies d’un Estat de Dret. En aquest sentit, el Jutjat d’Instrucció nº9 de Múrcia, amb funcions de control del CIE de Sangonera la Verde, ha emès un Acte davant una consulta realitzada pel Ministeri Fiscal sobre les condicions que ha d’oferir aquest Centre si es decidís la seva posada en funcionament, en observar l’absència de qualsevol protocol i mitjans adequats que permetin fer front a la crisi sanitària actual si es produïssin casos en el seu interior. Aquest mateix Acte refereix la possibilitat d’utilitzar els protocols establerts a aquest efecte en els centres penitenciaris per tal de garantir la seva possible reobertura, reconeixent el que venim denunciant en la Campanya Estatal pel tancament dels CIE i la fi de les deportacions des de la seva creació: els CIE són presons racistes encobertes sota l’empara legal del control de la immigració irregular.\nA més, ens preocupa profundament que l’eventual recuperació de la normalitat comporti la detenció de les persones ara alliberades, l’ordre d’expulsió de les quals encara està vigent.\nDe la mateixa manera, malgrat que els CIE són buits, condemnem fermament la gestió del Govern en la nostra Frontera Sud i expressem la nostra màxima indignació davant la situació horrible que s’està vivint en els Centres d’Estada Temporal d’Immigrants de Ceuta i Melilla, situació que és absolutament insostenible. Malgrat l’amuntegament en què es troben tots dos CETI en ple context de pandèmia, el Govern ha decidit mantenir la realitat de risc i de tensió que sofreixen, en lloc de traslladar les persones que allí es troben a llocs d’acolliment dignes en la península. Igualment, ha amenaçat amb deportar a més de 600 persones de nacionalitat tunisiana que es troben a Melilla, forçant encara més la situació.\nLa campanya pel tancament dels CIE demana al Govern que acordi no reobrir aquests centres i prengui les mesures legislatives necessàries perquè el tancament sigui definitiu i permanent, així com dur a terme un procés de regularització de les persones migrants que actualment resideixen en l’Estat espanyol. També consideren important el trasllat de manera immediata a la península a les persones que es troben en els CETI de Ceuta i Melilla, oferint-los recursos d’acolliment dignes.\nEtiquetes: migrants, taquem els CIEs\nExclude ID: 1107325


» 1996 » agost Papers d'esports\nArxiu del agost, 1996\nAfegit a Coses que penso Data: ag. 31st, 1996 Comentaris tancats a Pretemporades\nDiuen que, en el món de l’esport en general i en el del futbol en particular, les pretemporades serveixen perquè els equips es posin a punt, els nous fitxatges coneguin els companys i tots plegats s’acoblin als nous o vells sistemes de l’entrenador. Per això es fan les desenes de partits amistosos que es fan, […]\nAfegit a Coses que penso Data: ag. 24th, 1996 Comentaris tancats a Pubilles\nEl Gamper ha estat una bona cloenda de pretemporada del FC Barcelona. Esportivament, perquè l’equip de Bobby Robson el va guanyar i socialment, perquè Núñez va poder tenir un bany de multituts d’aquells que tan li agraden. Hi va haver però, un greu error. S’havia dit que la presentació de l’equip seria a la catalana, […]\nUn rànquing estrany\nAfegit a Coses que penso Data: ag. 11th, 1996 Comentaris tancats a Un rànquing estrany\nL’entrega de medalles a l’equip espanyol de gimnàstica rítmica va ser l’esdeveniment olímpic que va veure més gent a través de Televisió Espanyola (La 2 o TVE-1), la cadena que va emetre més hores de Jocs. La final de waterpolo entre Espanya i Croàcia, el partit per la medalla de bronze dels dobles femenins de […]\nAfegit a Coses que penso Data: ag. 10th, 1996 Comentaris tancats a Desintoxicació\nM’agradaria poder dir alguna cosa del nou Barça de Bobby Robson, del seu sistema de joc, de com s’estan acoblant els nous fitxages, de l’il•lusió o el nerviosisme que genera en aquest inici de pretemporada, però no puc. Haig de reconèixer que no he vist cap dels amistosos que han fet per televisió, que no […]\nDisset dies de glòria\nAfegit a Coses que penso Data: ag. 4th, 1996 Comentaris tancats a Disset dies de glòria\nEls Jocs Olímpics s’acaben. Han estat disset dies de glòria, de decepcions, de proeses atlètiques, de fracassos, de confirmació d’algunes de les grans figures de l’esport mundial, de l’ensorrament d’altres, de revelacions dels que han de ser protagonistes de la propera centúria. Estic parlant només del que ha passat a l’estadi, a les piscines, als […]\nAfegit a Coses que penso Data: ag. 3rd, 1996 Comentaris tancats a Ploraners\nIgual que hi ha gent que disfruta veient i escoltant Jaume Aragay, Josep Carreras, Josep Maria Flotats o Núria Espert, llegint complicats llibres de filosofia o carrinclones novel•les que no tenen més mèrit que estar fetes per gent de casa, amics i coneguts, a mi m’agrada veure com els esportistes s’esforcen a la recerca de […]


Les fantasies de Mireia Galindo, del bloc al llibre - VilaWeb\nDimarts 20.05.2008 19:55\nLes fantasies de Mireia Galindo, del bloc al llibre\nEntre l'abril de 2006 i el juny de 2007 una jove professora d'institut anomenada Mireia Galindo va explicar les seves experiències, fantasies i pensaments més íntims al bloc eròtic més seguit de la xarxa catalana (amb permís del Diari Vermell). Però, en realitat, Mireia Galindo era un personatge fictici i els dos autors del bloc van decidir sortir de l'anonimat ara fa dues setmanes amb una entrevista al programa 'Digitals' de COMRàdio. 'Mireia Galindo', de fet, són Manel Riu i Mir Roy, una parella de professors de secundària de Benavarri (Ribagorça) que, a més de descobrir la seva identitat, també ha revelat que al darrere del bloc hi havia un projecte literari, Em dic Mireia (i el meu cony es diu Carlitos), publicat per Cossetània, que demà es presenta a Barcelona. Riu i Roy ja tenien les trames i els personatges preconcebuts, però abans d'escriure el llibre van decidir publicar un bloc per observar com hi responien els internautes. Amb aquest material, els dos autors han modificat i reescrit la novel·la.\nEl bloc de Mireia Galindo (amb Twitter inclòs) forma part d'un bon grup de pàgines en català on els autors plasmen per escrit experiències i fantasies sexuals, reals o fictícies. La primera que va obtenir una bona legió de seguidors va ser el Diari Vermell, un bloc escrit en una primera època per la Sònia i, posteriorment, per la Mia. I l'últim a sumar-se a la bloquesfera eròtica catalana, amb considerable empenta, ha estat el Diari sexual d'una ebrenca a la ciutat. Però enmig n'hi ha molts més, de blocs picants, tal com es pot comprovar en aquesta secció de Nosaltres.cat o en aquest directori de Sexe.cat.\nA la foto, feta per Núria Masdéu, hi ha les 'calcetes del pollet' de la Mireia Galindo, que se sortejaran a la presentació del llibre de demà.


Arxius de televisió - Pàgina 2 de 5 - Scrabble Escolar\nBarcelona, escola La Palmera, 100 alumnes de primària han participat als tallers de Scrabble.4 tallers on els dos cursos de 5è i els dos cursos de 6è han gaudit amb atenció les explicacions dels monitors de Scrabble Escolar i dels seus professors en especial d’en Joan,,ens veurem a la Gran Final del 4 de maig … Llegiu més Barcelona, Escola La Palmera, taller de Scrabble 5è i 6è de Primària 2019\nXXIV Torneig de Scrabble escolar de Castelldefels 2019 24 anys de campionat, de nou Castelldefels al magnífic espai de la Biblioteca Ramon Fernandez Jurado, es converteix en la capital de l’scrabbe en català amb esdeveniment de scrabble escolar més veterà de l’estat. De nou un centenar d’alumnes han arribat a aquesta final prèvia on … Llegiu més XXIV Campionat de Scrabble Escolar en Català de Castelldefels 2019\n4t Campionat escolar valencià de Scrabble 2019 1r cicle (1r-2n d’ESO) 100 Alumnes de 5 centres en aquesta 1a jornada del 4t Campionat IES Misteri d’Elx, IES José Marhuenda, IES Cayetano Sempere, IES Severo Ochoa, IES Sixto Marco. Josep Enric Escolano, President de l’Associació El Tempir presentant l’obertura de l’acte. CAMPIONS 1r cicle … Llegiu més Elx, 1r Cicle, 4t Campionat escolar valencià de Scrabble 2018-2019 (1r-2n d’ESO)\nEls tallers preparatoris per al primer campionat de Scrabble Escolar de la Catalunya Nord 2019, s’han començat en dos dies d’intensa activitat, el 31 de gener i l’1 de febrer. Gràcies a l’excel·lent coordinació de Pasqual Tirach, professor de català, que, amb dinàmic entusiasme, aconsegueix fer fàcil allò que sembla complicat i impregna les seves … Llegiu més Tallers a la Catalunya Nord, preparant 1r Campionat de Scrabble escolar en Català 2018-2019\nSabadell, IES Jonqueres, tercer taller de scrabble en català amb els alumnes de 2n B d’ESO. Avui tercer taller amb els alumnes de 2n B, en un marc perfecte per al desenvolupament de l’activitat, la Biblioteca, envoltats de llibres i, com no, utilitzant la tecnologia, aconseguim crear un clima perfecte per entrenar, buscar i conèixer … Llegiu més Sabadell, IES Jonqueres, tercer taller de scrabble en català amb els alumnes de 2n B, d’ESO 2018-2019


Enric Petit: «Deu anys de Festival i el circ segueix ben viu a la ciutat» | La torre del Palau\nEnric Petit: «Deu anys de Festival i el circ segueix ben viu a la ciutat»\nResponsable de l'Associació Tub d'Assaig 7.70 de circ de Terrassa\nper Anna Mira, Terrassa , 4 de setembre de 2018 a les 11:30 |\nEnric Petit, responsable de l'Associació Tub d'Assaig 7.70 de circ de Terrassa. | Anna Mira\nEl Festival de Circ de Terrassa arriba aquest dimarts a la seva desena edició i ho fa amb una programació que aposta pels espectacles de gran format i potencia la presència de companyies internacionals. Organitzat per l'Associació Tub d'Assaig 7.70, durant tres dies, la plaça de l'Assemblea de Catalunya, al barri de La Maurina, es convertirà en un escenari dedicat 100% al circ.\n- Què trobarem en el 10è Festival de Circ?\n- A diferència dels altres anys, a partir d'avui trobarem una programació amb menys espectacles però amb un format més ampli i companyies internacionals amb els que volem arribar a més gent. Els dos plats forts de l'edició d'enguany arriben de la mà de dues companyies franceses. Per una banda el trepidant muntatge de bàscula "Bal Trap" de la companyia Le Contrabande i per l'altra "Furieuse tendresse" de Cirque Exalté, un espectacle molt transgressor en què tres artistes combinen les acrobàcies, els malabars i els equilibris amb la música rock de Nirvana i de Patti Smith.\n- Quin és l'esperit d'aquest desè aniversari?\n- El que volem transmetre és que el circ segueix viu a la ciutat, que estem a totes, i que venen propostes molt variades i molt diferents, que encaixaran al 100% amb la ciutat. Enguany també hem volgut donar un paper rellevant a la dona.\n- En què ho podrem veure?\n- Les presentadores són dues dones i a la gala del dijous a les 21 hores només hi participen números de dones, una situació bastant insòlita en el circ. No en volem fer bandera però creiem que és necessari per al sector.\nEnric Petit en un dels espectacles de circ. Foto: Marta Garcia\n- Mirant enrere, com ha anat canviant l'associació? Us esperàveu arribar on esteu?\nSi mirem el primer any, ens hem fet grans. Aleshores el festival de circ el fèiem des del cor i l'ànima i amb molt pocs recursos. Amb els anys, l'associació ha crescut en tots els aspectes i ens hem organitzat i repartit tasques. Seguim amb molta il·lusió però ja no som els eixelebrats que érem.\n- De cara el futur, teniu alguna cosa pensada?\nEns han passat moltes propostes pel cap. Podríem parlar de dues o tres seus del festival en un mateix any, però de moment, amb el pressupost que tenim, és complicat.\n- El Festival es fa a La Maurina, què significa per vosaltres fer-lo en aquest barri?\n- És molt romàntic. Quan els nens t'esperen de l'any anterior amb cares d'il·lusió i tenir la sensació que el circ ha arribat al barri, és molt bonic. Tenim una relació molt pròxima amb l'associació de veïns, els bars i el centre cívic. A més a biblioteca fan una exposició amb llibres especialitzats amb circ. Passi el que passi, part del festival ha de viure sempre allà perquè és on ha crescut i on s'ha fet.\n- Fa poc més de dos mesos us vau instal·lar al Condicionament Terrassenc, ja heu començat a treballar-hi?\n- Bé, hem de dir que a principis d'octubre no podrem començar l'escoleta perquè tenim problemes de goteres i està entrant aigua per tot arreu. No ens podem arriscar a tenir nens allà ni deixar material que es pugui fer malbé. Esperem que s'arregli aviat per poder fer el trasllat definitiu.\nPrograma del 10è Festival de Circ\nRoda de premsa de presentació del 10è Festival de Circ de Terrassa al Mercat de la Independència. Foto: Aj. Terrassa\nEntrevistes , Cultura, circ, Circ, cultura, Tub d'assaig, Festival de Circ de Terrassa


HM Hospitales publica el manual 'Algoritmos en Pediatría'\nHome > Destacats > HM Hospitales publica el manual ‘Algoritmos en Pediatría’ per ajudar el pediatre en la pràctica clínica diària\nBarcelona, 4 de març de 2022. HM Hospitales publica ‘Algoritmos en Pediatría’, un manual que té com a objectiu ajudar el pediatre en la seva pràctica clínica diària i afavorir la tasca diagnòstica en totes les especialitats bàsiques. L´edició d´aquesta guia, emparada per la Societat Catalana de Pediatria, converteix el Grup en el primer de l´àmbit de la sanitat privada en oferir una obra d´aquestes característiques.\nEl manual reuneix més de 100 algorismes de les especialitats bàsiques a Pediatria, entre les quals hi ha la Pneumologia, Gastroenterologia, Neurologia, Traumatologia, Otorinolaringologia, Cirurgia Maxil·lofacial o la patologia dental. Igualment, s’hi inclouen els procediments o tècniques habituals a Urgències o Consultes Externes. El director mèdic d’HM Nens, Dr. Javier Massaguer, confia que “aquests ‘Algoritmos en Pediatría’ esdevinguin una eina molt útil i eficaç per a tota la comunitat pediàtrica d’Espanya, ja que la seva aplicació contribueix a fer un diagnòstic diferencial en funció dels símptomes clínics i analítics del pacient”.\nEl compendi dels algorismes i la seva unificació l’han fet pediatres i professionals de les diverses especialitats pediàtriques d’HM Hospitales. Així, ha comptat amb la participació d’Antoni Martínez Roig, Gerardo Romera Modamio, José Luis Reyes Alayo, Isabel Romero Blanco i Álvaro Díaz Conradi. El Dr. Massaguer explica que la iniciativa va sorgir primerament “per unificar els protocols i criteris mèdics de tots els pediatres del Grup, que treballem des de les seus de Madrid, Galícia, Lleó i Barcelona, però després ens vam adonar que teníem la possibilitat de compartir el nostre coneixement i experiència amb tots els especialistes que ho desitgin i vam decidir obrir el projecte. La Societat Catalana de Pediatria de seguida va mostrar el seu interès i ens va donar suport”.\nPel cap de Pediatria de l’Hospital HM Nens, Dr. Álvaro Díaz Conradi, la finalitat d’aquests ‘Algoritmos en Pediatría’ és “donar un caràcter més pràctic amb esquemes diagnòstics i terapèutics que facilitin el diagnòstic diferencial i el tractament a la capçalera del pacient”. Per la seva banda, la coordinadora de Pediatría d’HM Hospitales a Madrid, Dra. Isabel Romero, afirma que “hi ha molts llibres i manuals recopilatoris d’actuació en pediatria, però aquest està enfocat a ajudar el professional que atén nens a la urgència, amb informació actualitzada i senzilla, però completa”.\nEl pediatre, després d’explorar el pacient i fer la seva història clínica, sol·licita una sèrie de proves complementàries per tal d’arribar al diagnòstic més precís i poder iniciar el tractament mèdic o quirúrgic. És en aquest moment quan si s’aplica detalladament aquest centenar d’algorismes, la possibilitat d’errar en el diagnòstic es minimitza al màxim.\nNP ALGORITMOS PEDIATRÍA OK (Cat)\n« Neix ‘SANA’, l’assistent virtual per a la citació de pacients per WhatsApp\nJornada Portes Obertes MIR i IIR HM Nens 2022 »


ESCULTURA: JOANA D’ARC A DOMRÉMY, PER HENRI CHAPU | La Bellesa Blog Cultural ESCULTURA: JOANA D’ARC A DOMRÉMY, PER HENRI CHAPU – La Bellesa Blog Cultural\nJoana d’Arc abstreta escoltant veus sobrenaturals.\nJoana d’Arc va néixer l’any 1412 a Domrémy, una petita localitat de la regió de Lorena al nord-est de França. En l’actualitat, la població d’aquest lloc no arriba a 200 habitants però encara es pot visitar la casa on Joana va arribar al món.\nEs tractava d’una nena normal que jugava, cantava, dansava junt amb la resta de noies del poble… però això si, quan va arribar a l’adolescència va començar a tenir visions sobrenaturals. L’epopeia de la noia es va iniciar amb l’aparició de l’arcàngel Miquel, que protegia el regne de França, i en escoltar les veus de santa Caterina d’Alexandria i de santa Margarida, que la van guiar al llarg de la seva breu vida. Joana es podria haver convertit en una mística, com va ser el cas de santa Teresa de Jesús, però els missatges sobrenaturals la van incitar a l’acció; havia d’unir-se a l’exercit del rei de França i recuperar els territoris ocupats pels anglesos com conseqüència de la guerra dels cent anys (1337-1453).\nSegons ella, es limitava a complir la voluntat de Déu, i així es va desplaçar a Chinon on es trobava la cort de Carles VII, i vestida amb roba d’home, tal com li havien indicat les veus, va convèncer al Delfí de que ella era l’enviada per ajudar-lo a reconquerir França. Equipada amb una armadura blanca i portant un estendard, com ha estat representada en nombroses pintures, es va posar al front de les tropes i va obligar els anglesos a anar-se’n d’Orleans. Setmanes després, Carles VII va ser coronat rei a Reims. Era l’any 1429. No obstant, un any després i després del fracàs de l’ofensiva sobre París, va ser feta presonera i lliurada als anglesos que la van acusar d’heretge i la van condemnar a morir a la foguera. Joana no es va retractar sinó que es va refermar en les seves revelacions, així que el 30 de maig de 1431 va ser cremada viva a la plaça del mercat vell de Ruán, al nord-oest de França. Encara no havia fet vint anys.\nA Joana l’hem vist representada en el cine, en la pintura… i també en l’escultura.\nUna d’aquestes representacions escultòriques és la del francès Henri Chapu (1833-1891).\nChapu va tenir bons professors: Pradier, Duret i Cogniet. D’alguns d’ells ja hem parlat en aquest bloc. Els va tenir a l’Escola Nacional Superior de Belles Arts de Paris on Chapu va ingressar quan només tenia dotze anys.\nAmb catorze va obtenir el seu primer premi, la segona medalla del Premi de Gravat. Dos anys després obtindria un altre segon premi, en aquest cas ja d’escultura i, per fi, un primer premi i no un qualsevol sinó de Premi Roma de 1885 que li va permetre obtenir un beca per viatjar a Roma on s’hi va estar sis anys.\nVa guanyar més premis com resultat de la seva qualitat fins al punt d’arribar a formar part dels escultors oficials de la Tercera República Francesa. I en aquesta línia va ser escollit membre de l’Acadèmia de Belles Arts el 1880.\nLa producció que Chapu faria durant la seva carrera artística va ser abundant i sovint inspirada en l’antiguitat.\nUna de les seves escultures més populars va ser, és clar, Joana d’Arc a Domrémy que va exposar al Saló el 1872 obtenint una molt bona resposta per part de públic i crítica. Es una obra que revela la seva capacitat per fer subtils expressions i sentiments a partir del desenvolupament d’una idea.\nCal dir que la França del segle XIX estava apassionada per la figura de Joana d’Arc que com heroïna històrica francesa va ser mitificada i participava en el fort moviment nacionalista que a més tenia un component anti-britànic. Chapu amb el seu estil clàssic va saber explorar amb finesa el camí del naturalisme elegant i no va voler representar la noia guerrera sinó la pastora de la Lorena escoltant les veus que li demanaven ajudar al rei a alliberar el regne.\nL’escultura de Chapu va ser una de les més cèlebres imatges de Joana d’Arc a França, fins i tot més enllà del segle XIX perquè se’n farien rèpliques de totes les mides i materials.\nQui vulgui veure l’original de l’obra haurà de viatjar fins a Paris doncs es troba exposada al Museu d’Orsay de la capital francesa.\nAixí era Henri Chapu.


Cartells “Els fils del tauler”\nDesprés de dos anys d’investigació, producció i muntatge, vam estrenar Els Fils del Tauler, un documental que explora les causes i conseqüències de les guerres, a través de la mirada de les seves víctimes, i assenyala els principals responsables de la violència massiva organitzada: el complex militar industrial. En coproducció amb Telesur i amb la col·laboració de Centre Delàs d’Estudis per la Pau, CEAR-PV, Desarma Madrid i més.\nEls Fils del Tauler en premsa\nLa Marina Plaza – De Gernika a Síria: Pedreguer acull l’estrena a Espanya d’un documental sobre la indústria de guerra\nEn aquest documental, es reflexa, amb testimonis reals d’ara i d’abans, un paral·lelisme entre les persones refugiades a causa de la guerra civil espanyola, amb les refugiades actuals que arriben al País Valencià. Visita la web del projecte aqui.\nEn plena crisi econòmica, els veïns d’un poblet valencià s’organitzen per crear un mercat popular de productes autòctons i de venda directa dels productors. Actualment el seu projecte d’autogestió és un èxit en tots els sentits. Coneix-a través d’aquest documental, produït en 2018 entre la associació del Mercat del Riurau i Col·lectiu Mirades.


Publicat el darrer Informe FEGP de Conjuntura Econòmica del 2n semestre del 2018 Informe FEGP de conjuntura economica\nInici » Publicat el darrer Informe FEGP de Conjuntura Econòmica del 2n semestre del 2018\nDimarts 12 de març es va presentar el número 44 de l’Informe de Conjuntura Econòmica de les comarques del Garraf, l’Alt Penedès i el Baix Penedès. L’informe, publicat per la Federació Empresarial del Gran Penedès i elaborat per Activa Prospect, mostra les tendències dels indicadors macroeconòmics en el context global i analitza l’evolució econòmica dels principals sectors econòmics de les tres comarques.\nAquest semestre es caracteritza per una desacceleració de l’economia mundial, fruit del debilitament del comerç internacional i de la reducció de les previsions de creixement d’economies com la xinesa. Tot i el ritme més moderat, l’economia del Garraf i el Penedès continua creixent i creant ocupació principalment gràcies al creixement de la industria, la construcció i els serveis.\nConsulteu tots els informes aquí\nprevious post: Montcada i Reixac promou la subhasta d’electricitat 100% renovable i certificada\nnext post: Ja està disponible l’últim Informe de Conjuntura Econòmica de Sabadell i l’àmbit de la Conca del Ripoll i la Riera de Caldes (CRiRC) pel darrer semestre del 2018


Tot el tram aranès de la C-28, en obres per guanyar seguretat\nLa inversió de les diferents actuacions arriba als 10,9 milions\n© Obres de conservació del ferm al tram entre Garòs i Casarilh.\nLa Generalitat porta a terme diferents actuacions de millora en el tram aranès de la C-28 que permetran augmentar la seguretat d’aquesta carretera amb una inversió que ascendeix als 10,9 milions d’euros.\nConcretament, s’ultima l’ampliació de la calçada en 4 quilòmetres de la carretera de la Bonaigua, entre el revolt de Tonyon i el límit amb el Sobirà, la qual cosa millorarà la comoditat i la seguretat en la conducció. Els treballs han suposat una inversió de 7 milions d’euros i han permès eixamplar la calçada dels cinc metres fins als set, més el voral.\nAixí mateix, també s’instal·la una visera antiallaus al tram de Baqueira-Val de Ruda, a Naut Aran, una actuació que implica una inversió de 2,1 milions i se suma a les obres que la Generalitat du a terme per protegir la carretera de possibles allaus i minimitzar l’afectació a la mobilitat d’aquest accés a l’hivern. Es treballa en un tram de 160 metres i la visera té una longitud de 120 metres.\nA més, la Generalitat ha adjudicat per 1,8 milions l’estabilització d’emergència d’un tram de la C-28 al seu pas per Naut Aran.\nEls treballs s’allargaran sis mesos i s’actuarà en un tram d’uns 100 metres en els quals es millorarà l’estabilitat d’un talús i es preveuen murs d’escullera, el clavetejat del terreny i la construcció d’una pantalla de pilons, entre altres actuacions de seguretat d’aquesta via.


FRACCIONS AMB LA MASSA DE LES LLAVORS - Aprenent amb les mans\nLa unitat a la què fa referència la fracció és una massa concreta.\nAmb aquesta proposta els podrem oferir una nova vivència on la unitat sobre la qual fan referència les diferents fraccions recau sobre la realitat d’una massa. He creat aquesta massa unitat oferint a cada infant un saquet amb cereal diferent al dels seus companys.\nSeguint els passos que guien les targetes hauran de comparar fraccions i descobrir possibles equivalències. Separant les masses referenciades en les diferents fraccions emprant dos potets de vidre identificats amb la lletra A/B i una bàscula digital en permetrà realitzar les mesures.\nEmprant divisions i una multiplicació descobriran les masses que representa 1/2 i 3/6 adonant-se que tot i que els símbols diferencien les fraccions esmentades, les realitats que representen són les mateixes. Comprenent de forma sensorial que vol dir el concepte de fracció equivalent.\nDescobriran que 1/2 representa una realitat més gran que 1/5 és quelcom que xoca cognitivament amb conceptes establerts, dins dels infants, referents al món del nombres enters ( on l’expressió 5 sempre fa referència a una quantitat superior que l’expressió 2).\nTot aquest seguiment de passos, les corresponents mesures amb la bàscula digital, la necessitat d’emprar diferents càlculs i prendre nota dels raonaments establerts quedarà enregistrat al full de registre esmentat en la introducció de l’entrada.\nDoncs la proposta els vol oferir aquesta vivència de contrast entre el nombres enters i els nombres racionals els quals en forma s’assemblen molt però les realitats que representen segueixen normes diferents.\nCom en tota proposta us convido a redactar una graella d’observació, així si podeu seure amb ells i elles, podreu observar el desenvolupament de la proposta i contemplar totes les habilitats que afloren de manera dèbil o consolidades. Aquesta observació pot ser una bona guia per decidir sobre les noves vivències a oferir al grup.\nBloc de passos que guien la proposta\nGraella d’observació (per al mestre i la mestra)


Diputades d'esquerra i conselleres del Govern valencià deixen buits els seus escons\nXimo Puig expressa "tot el suport del Consell a les reivindicacions de les dones i a la vaga feminista"\n08/03/2018 - 11:15h\nEscons buits de les diputades de l'esquerra a les Corts Valencianes per la vaga feminista..\nL'hemicicle de les Corts Valencianes ha lluït aquest dijous amb un bon nombre d'escons buits, els de les diputades del PSPV-PSOE, Compromís i Podemos, que s'han sumat a la vaga feminista d'aquest 8 de març. Si que han ocupat els seus llocs les diputades del PP i de Ciutadans.\nEn els seients buits de les parlamentàries i de les conselleres del Govern del Botánic, entre elles la vicepresidenta Mónica Oltra, s'han col·locat cartells indicant que les seues titulars secunden l'atur de les dones.\nL'escó buit de la vicepresidenta Mónica Oltra.\n"Aquest projecte no seria possible sense les dones", ha iniciat la seua intervenció en la sessió de control corresponent a aquest dijous el president de la Generalitat, el socialista Ximo Puig, que ha proclamat "tot el suport del Consell a les reivindicacions de les dones i a la vaga feminista".\nLa líder del PP valencià, Isabel Bonig, ha respost vaticinant a Puig que serà substituït per "una dona" en la presidència de la Generalitat Valenciana. Bonig ha justificat no secundar la vaga general remarcant que els únics dos grups que tenen dones com a portaveus, el seu i el de Ciutadans, "estan avui treballant". Segons la presidenta dels populars valencians, el seu partit defensa "un feminisme no radical sinó aliat amb l'home".\nEl portaveu de Compromís, Fran Ferri, ha destacat que el seu grup té més diputades que diputats, s'ha solidaritzat amb la vaga, ha criticat al PP per les declaracions d'alguns dels seus dirigents contra el feminisme i ha fet esment d'aquelles dones "que haurien volgut fer la vaga i no han pogut", com les kellys del sector hoteler o les joves precàries que compatibilitzen diverses ocupacions.\nPer a Antonio Estañ, portaveu de Podemos, estem davant "una vaga que ja ha guanyat, si més no culturalment", a causa que "el moviment feminista ha sigut capaç de moure l'opinió pública".\nLa portaveu de Ciutadans, Mari Carmen Sánchez, s'ha limitat a expressar els seus desitjos d'aconseguir "una societat més justa i igualitària".\nLa reivindicació feminista ha centrat el debat en la sessió de control, en la qual una vegada més els populars han protagonitzat moments de brega, que ha hagut d'atallar el president de les Corts Valencianes, Enric Morera, que ha negat una rèplica per al·lusions a Isabel Bonig perquè el president Puig havia acusat el PP de sostenir actituds pròpies del "femellisme" (hembrismo).\nLes integrants del Consell, com la titular de Sanitat, Carmen Montó, o la de Justícia, Gabriela Bravo, al·ludides en les interpel·lacions de l'oposició, han sigut substituïdes per altres consellers, com Vicent Soler o Manuel Alcaraz, en les respostes.\nEl president de la Cambra, Enric Morera, ha tancat la sessió amb una felicitació a Mavi Mestre, que s'ha convertit aquesta setmana en la primera rectora de la Universitat de València en més de cinc segles d'existència de la institució.\nLa Diputació de València té en plantilla 21 xòfers, l’Ajuntament de València 10 i la Generalitat 90 per als seus alts càrrecs\nValència reserva sòl en la ZAL per evitar conflictes en una futura ampliació de la depuradora de Pinedo


Història i Màgia per a grans i petits - Museu de la Colònia Vidal\nHistòria i Màgia per a grans i petits\nThursday, 05 June 2014 / Published in Events\nUs presentem una proposta per als mesos d’estiu!\nEl Berguedà és una comarca que sol rebre moltes visites per aquestes dates, sobretot excursionistes, que s’hi acosten per assaborir la màgia del Pedraforca i per conèixer els mil racons del pessic de Pirineu que travessa la comarca de Est a Oest.\nPerò aquesta és una comarca que amaga molts més atractius. La història recent de Catalunya, representada en el patrimoni industrial mitjançant indrets com el Museu de les Mines de Cercs, el Museu del Ciment Asland de Castellar de N’hug i el Museu de la Colònia Vidal de Puig-reig, en són un bon exemple.\nA Cal Vidal, per aquestes dates en que les escoles ja no ens visiten, hem preparat, enguany, una proposta molt especial per a grups de totes les formes i colors. Només cal que us poseu d’acord més de vint persones per venir a gaudir d’un matí en que la història es farcirà de màgia.\nPodeu veure els detalls en el cartell. Només avançar-vos que el nostre estimat Jepet (Dani Magyk), que es deixa veure durant les visites teatrelitzades dels primers dissabtes de mes, aquest estiu ens seduirà amb les seves habilitats màgiques.\nTagged under: Berguedà Turisme, Dani Magyk, Museu de les Mines de Cercs, Museu del Ciment Asland de Castellar de N'hug, Pedraforca


Malishan, UEC - C A L À B R I A 6 6\nLa Unió Excursinista de Catalunya (UEC) organitzem un cicle de projeccions de muntanya que té com a objectiu poder apropar la muntanya i el cinema a qualsevol persona. La cita és mensual i la projecció la fem a l’Auditori de Calàbria 66. Convidem a ponents experts esports de muntanya -escalada, barranquisme, excursionisme, alpinisme- perquè ens expliquin de primera mà les seves experiències i anècdotes. És una activitat oberta al barri i a tothom qui hi vulgui assistir: infants, joves, gent gran. És una activitat amb entrada gratuïta. Al final de la projecció fem taquilla inversa i oferim col·laborar de forma gratuïta amb l’esdeveniment si els assistents porten 1L de llet per a l’ONG del barri de Sant Antoni “De Veí a Veí”.\n📆 18 DE MARÇ\nMalishan, l’expedició a un dels barrancs més profunds de Taiwan\nL’expedició a un dels barrancs més profunds de Taiwan, amb l’objectiu d’aconseguir el descens de barrancs més llarg de la història fins a dia d’avui: Vuit dies de completa aventura baixant pel riu Malishan.


Un centenar de persones reclama airadament a El Prat un vol a Colòmbia\nUn centenar de persones que tenia previst volar a Colòmbia el dissabte a les 15.00 hores des de Barcelona es troben crispades i reunides a El Prat reclamant un vol alternatiu, vigilats pels Mossos d'Esquadra. Els viatgers, concentrats al costat del mostrador d'Aena, critiquen que l'aerolínia Avianca els va contactar ahir per volar a les 21.00 hores, però finalment no va haver-hi enlairament, i ara solament tenen l'alternativa de volar el dimarts 7 de desembre en primera classe i a un preu molt superior.\nAls afectats, el canvi els suposa que els puguin retornar els 300 euros que els va costar el seu bitllet, però hagin de pagar ara altres 2.500 euros per volar el dimarts. La companyia aèria també els va oferir volar sense cost addicional els dies 14, 16 o 18, però després va dir que no seria possible, relaten els viatgers.\nEl grup, cada vegada més crispat i que coreja consignes contra Avianca i Aena, està vigilat per quatre mossos. "Seguirem cridant fins que ens permetin volar", explica un d'ells.\nUn altre dels afectats, Guillermo Giménez, ha explicat a Europa Press que "molta gent s'ha anat per a casa", com un diabètic que necessita injectar-se insulina i famílies amb nens petits, però ha reivindicat: "Encara quedem unes 100 persones que estem esperant una solució; no ens donen hotel ni menjar, i ens han deixat tirats".\nEn la resta de les instal·lacions d'El Prat s'està recuperant el ritme habitual, amb la previsió que ja no es produeixin més cancel·lacions a causa de la vaga salvatge de controladors iniciada el dissabte. Aena preveu augmentar en 44 els vols programats per avui. Durant la nit i en el canvi de torn del matí hi ha hagut "normalitat" , segons Aena.


La Costa Daurada preveu una ocupació del 90% durant la Setmana Santa\nUna xifra que s'espera que augmenti amb l'arribada dels dies centrals de la festivitat.\nEl sector apunta al bon temps, a la inauguració de Ferrari Land, a l’obertura de PortAventura i als diferents esdeveniments esportius\nActualitzada 12/04/2017 a les 20:37\nLa Costa Daurada enceta una Setmana Santa fregant el ple, i és que la bona climatologia i l’obertura de Ferrari Land i PortAventura fan que el sector turístic de la zona prevegin una ocupació que podria arribar a superar el 90% de mitjana, segons la Federació Empresarial d’Hostaleria i Turisme de la província de Tarragona (FEHT). De fet, durant els primers dies de la setmana, les dades assenyalen que l’ocupació està sent d’entre el 80 i el 85%, una xifra que s’espera que augmenti amb l’arribada dels dies centrals de la festivitat.\nEl president de FEHT, David Batalla, afirma que «són unes dades d’ocupació molt positives que es remunten a les que vam tenir fa uns 10 anys i que ens fan preveure que enguany tindrem un excel·lent any turístic a la Costa Daurada». A més a més, afegeix que «és molt important aconseguir aquestes dades d’ocupació, ja que aporten molt de valor a tot el territori i ajuden a crear més llocs de feina i amb més estabilitat».\nAixí mateix, cal destacar els milers d’esportistes de totes les edats que, des del 7 d’abril, han participat en múltiples competicions organitzats al territori, com la Mare Nostrum Cup, el Mundialito de futbol, el Torneig TGN bàsquet, el Torneig Internacional de futbol Costa Daurada, el Campionat Espanyol Benjamí de Futbol Sala, i la sisena edició del World Dancesport. Tots aquests esdeveniments s’han pogut dur a terme gràcies als esforços realitzats pels Patronats de Turisme de la Diputació de Tarragona Costa Daurada, Salou, Cambrils i Vila-seca, conjuntament amb la implicació de tot el teixit empresarial del sector turístic.\nA més, s’afegeix la inauguració de Ferrari Land i l’obertura de PortAventura, combinats amb una bona climatologia, fets que han atret milers de famílies, tant de Catalunya, Aragó, Navarra i País Basc, com del mercat francès. Per tipologia de visitant, bàsicament són famílies.\nPel que fa al sector hoteler, Xavier Roig, president de l’Associació Hotelera Salou-Cambrils-La Pineda, es mostra satisfet amb les ocupacions assolides durant la primera meitat de la Setmana Santa. «Divendres i Dissabte Sant, els hotels poden arribar al 95% d’ocupació», manifesta Roig, que afegeix: «Mentre que Dijous Sant i diumenge, dia 16, estaríem parlant d’un 75%. Podríem situar la mitjana en el 85%, però amb les reserves de darrera hora que esperem, preveiem el 90% d’ocupació hotelera pels quatre dies principals».


La fortalesa va ser capturada per les tropes russes el 1862, i fou arrasada. Els nous colons russos van erigir-ne una de nova al costat de les ruïnes de l'anterior. Els russos van fundar una ciutat (Pishpek) el 1878 en l'emplaçament de l'antiga fortalesa. Aviat es va convertir en una ciutat d'aparença europea i la població va créixer vertiginosament, convertint-se en el centre administratiu del districte en el qual es trobava. El 1924 va ser designada capital de l'oblast autònom kirguís, que es va convertir dos anys després en la República Socialista Soviètica Autònoma Kirguís. Va Ser rebatejada el 1928 pel règim soviètic amb el nom de Frunze, en honor del líder revolucionari i general de l'exèrcit Roig Mikhaïl Frunze, que havia nascut en la ciutat el 1885. Amb el règim soviètic va començar a desenvolupar-se la indústria de la ciutat, que en un primer moment es dedicava a la fabricació de components elèctrics.\nColorado Springs - Colorado, els Estats Units (des de 1994).\nObtingut de «https://ca.wikipedia.org/w/index.php?title=Bixkek&oldid=29229775»\nLa pàgina va ser modificada per darrera vegada el 13 gen 2022 a les 17:53.


El rendiment dels substituts de Jordi Alba | We Love Barça\nJordi Alba és un dels jugadors més importants als esquemes d’Ernesto Valverde. El lateral català no té un relleu natural a la plantilla: és el segon...\n10 Febrer, 2019 - 12:24\nJordi Alba és un dels jugadors més importants als esquemes d’Ernesto Valverde. El lateral català no té un relleu natural a la plantilla: és el segon futbolista més utilitzat en totes les competicions. Pel que Valverde haurà d’escollir d’un relleu no natural davant la seva absència a San Mamés.\nHa estat l’última prova de Valverde. El català va jugar contra el València la primera meitat al lateral esquerre, i l’equip va notar la falta d’amplitud i profunditat en atac. També va substituir Miranda a l’anada dels vuitens de final de Copa contra el Llevant. Ofereix un rendiment acceptable per les circumstàncies.\nValverde el va situar a la posició de Jordi Alba a l’anada dels quarts de final de Copa contra el Sevilla. El seu rendiment va estar a l’alçada de la resta de companys: gris i sense especial brillantor en atac. No ha tornat a situar-se al lateral esquerre.\nEra l’aposta de la secretaria tècnica quan Digne va marxar a l’Everton. Però el seu rendiment fluix i la sensació de trobar-se superat per les circumstàncies han frenat les expectatives de l’entorn. Va ser el lateral titular en les primeres rondes de Copa, i també va jugar l’intranscendent partit contra el Tottenham de Champions, però Valverde va deixar de comptar amb ell després d’un mal partit al camp del Llevant.\nHa disputat quatre partits amb el primer equip i al Barça B ha perdut la titularitat: suma 2 suplències en els últims 3 partits.\nVa ser la primera prova de Valverde i l’experiment no va ser reeixit. El belga va debutar contra el Leganés en competició oficial aquest curs al lateral, i l’equip va notar la falta de profunditat. El belga és un futbolista de col·locació i força, i pateix a camp obert. No ha tornat a suplir Alba en cap altre partit.


L'alcalde d'Elx, polític més ben valorat del municipi\nEl resultat és fruit d'una enquesta realitzada per l'associació ACD Penya Altabix a 400 usuaris de grups de Facebook i Whatsapp vinculats a Elx. La ciutadania suspèn a tots els portaveus menys a Carlos González, alcalde (PSOE) ia Pablo Ruz (PP).\nCarlos González, alcalde d'Elx (Imatge de les seues xarxes socials)\nL'associació il·licitana ACD Penya Altabix ha realitzat una enquesta, durant la setmana compresa entre el 25 i el 31 de maig, a 400 usuaris de els següents grups de Facebook: Tu no ets d'Elx si no ..., Elx m'importa, Elx Singular, Elx, Gent d'Elx que participa en política, Torrellano i Amics de Arenals. També membres de grups de WhatsApp vinculats amb el municipi.\nEls objectius de l'enquesta eren, principalment, conèixer l'estat de satisfacció de la ciutadania respecte a la gestió de govern local, valorar l'opinió que tenen dels polítics d'Elx y saber el nivell d'intenció de vot de cara a unes properes eleccions.\nTot i el grau d'insatisfacció general amb portaveus i regidors, l'alcalde socialista, Carlos González s'ha salvat amb un aprovat, seguit de l'líder popular Pablo Ruz.\nTal com ens detalla l'associació, els resultats han estat els següents:\nLa valoració a l'equip de govern està molt igualada entre el bé i el mal sent l'opció regular la més votada.\nLa nota mitjana a l' estat actual de la ciutat és d'un 5'06 destacant com a nota més utilitzada al 6.\nSobre la valoració dels diferents portaveus municipals només aconsegueix una valoració acceptable el mateix alcalde Carlos González, sEguido de Pablo Ruz. La resta suspenen, destacant una valoració pèssima de les portaveus de CS i Vox, Eva Gresol i Amparo Rodil\nPel que fa a la valoració que els enquestats fan sobre els diferents regidors, l'alcalde Carlos González és també el que cull un millor resultat, Destacant la baixa valoració dels regidors de Compromís.\nImatge de l'enquesta realitzada\nRespecte a la intenció de vot, hi ha un empat tècnic entre PP i PSOE, Mentre que Podem (que no va obtenir representació municipal en les últimes municipals) cau en picat i Ciudadanos que recull els resultats de la seua profunda crisi interna.\n(Dades i gràfics façalitades per l'ACD Penya Altabix)


L’equip de BAC realitza una visita d’alçada - BAC ECG\nEmpleats i familiars han participat a una activitat a través de la qual han pogut conèixer de primera mà un dels projectes més singulars que ha realitzat BAC aquest últim any.\nAquest cap de setmana, part de l’equip de BAC ha tingut l’oportunitat de realitzar una visita d’altura, concretament al mirador – rellotge de Creussans a Ordino, que està situat a una altura de 2.701m.\nLa trobada, a la que han assistit tant companys de l’empresa com les seves famílies, ha permès conèixer un dels projectes més emblemàtics que s’han realitzat en BAC i que es va inaugurar al juliol d’aquest mateix any, i que ha servit per a reprendre les activitats lúdiques organitzades per la companyia i que van quedar suspeses amb motiu de la COVID.\nL’ascens al pic es va realitzar amb el telecadira des de l’estació d’esquí d’Ordino-Arcalís, havent de salvar un lleu desnivell per a poder arribar al Mirador.\nUna vegada en el cim, Lluís Moya, Vicepresident de BAC i Cristian Fernández, del Departament d’Edificació, han estat els encarregats d’explicar els detalls d’un projecte tan singular com aquest ja que han estat els responsables de la part d’enginyeria estructural, tant en la fase de projecte com en la direcció d’obra.\nDesprés de la visita i posterior descens en el telecadira, tot el grup va poder gaudir d’un esmorzar en el refugi de la Coma.\nCom a anècdota, cal esmentar que l’endemà de la visita, el panorama del mirador era molt diferent, ja que van caure les primeres neus de la temporada.\nAquest projecte ha estat un repte a nivell estructural, tant per la seva complexitat com l’entorn en el qual s’ha construït, en aquest enllaç podeu llegir l’article tècnic escrit per Lluis Moya i Cristian Fernández.